paragraph_text: Za vrijeme ovog razdoblja odvila se kambrijska eksplozija života, odnosno ubrzani razvoj velikog broja različitih kompleksnih organizama, među kojima su nastali i preci današnjih organizama. Pretpostavlja se da su to omogućili novi uvjeti poput porasta razine kisika u atmosferi, toplija klima te raspad superkontinenta Rodinije i povećanje površina pličina. Život je bujao u moru te fosilni ostaci otkrivaju veliku raznolikost životinja poput dobro poznatih trilobita, ali i puno vrsta koje ne pripadaju u današanje živuće razrede poput anomalocarisa i opabinije.<ref>